**Sensorveiledning**

**IBS2205/4205 – New Perspectives in Ibsen Studies**

**IBS2102/4102 – Henrik Ibsen’s oeuvre in the perspective of its reception history**

**IBS2105/4105 – Ibsen Between Cultures**

**IBS2404/4204 – Ibsen in Performance**

**IBS2210/4210 – Ibsen i praksis**

Disse emnene gir en uttelling på 10 studiepoeng. Det benyttes skriftlig eksamen (semesteroppgave) med gradert karakterskala A–F.

Semesteroppgaven er en selvstendig vitenskapelig undersøkelse som omfatter et verk eller et tema som har relevans for pensum og læringsutbyttet ved det aktuelle emnet (se under). Arbeidet med oppgaven skal oppøve evnen til kritisk og analytisk tenkning og gi fordypet innsikt i vitenskapelige metoder og øvelse i vitenskapelig forfatterskap.

**Læringsutbytte**

<https://www.uio.no/studier/emner/hf/ibsensenteret/IBS4205/index.html>

<https://www.uio.no/studier/emner/hf/ibsensenteret/IBS4102/index.html>

<https://www.uio.no/studier/emner/hf/ibsensenteret/IBS4105/index.html>

<https://www.uio.no/studier/emner/hf/ibsensenteret/IBS4204/index.html>

<https://www.uio.no/studier/emner/hf/ibsensenteret/IBS4210/index.html>

**Vurdering av semesteroppgaven**

Det vurderes om og i hvilken grad:

* oppgaven har en klar og avgrenset problemstilling som er håndterlig innenfor de rammene som gjelder for den aktuelle oppgaven.
* det er en klar, logisk og sammenhengende struktur gjennom hele oppgaven.
* kandidaten presenterer og drøfter resultater fra tidligere undersøkelser som er relevante for oppgavens faglige innhold.
* metoden er velegnet, og de metodiske valgene er begrunnet.
* analysen er gjennomført på en klar og systematisk måte med relevante og stringente resonnementer.
* argumentasjonen i oppgaven er sammenhengende og overbevisende, og konklusjonen svarer på problemstillingen som er satt opp.
* kandidaten utviser evne til kritisk refleksjon.
* kandidaten demonstrerer en formelt korrekt og sikker språkføring.
* kandidaten har fulgt de formelle kravene til skriftlige arbeider ved ILN (<https://www.hf.uio.no/iln/studier/master/formelle-krav-og-maler/index.html>), samt fulgt reglene for kildebruk og referanser (https://www.uio.no/studier/eksamen/kildebruk/).

I tillegg til kriteriene over avhenger vurderingen også av sensors faglige skjønn og helhetsvurdering.

**Karakterskala**

Semesteroppgaven bedømmes etter gradert karakterskala. De fagspesifikke karakterbeskrivelsene for nordisk er en overordnet sensorveiledning som ligger til grunn for sensurering og bedømmelse i dette emnet. På alle nivå i nordiskfaget er det tre hovedaspekter som skal måles ved eksamen:

* kunnskapsinnholdet
* evne til problemløsning og kritisk innsikt i fagstoffet
* språkføring

Jf. «Fagspesifikke karakteromtaler for nordisk, revidert av Programrådet for Nordiske studium 9. februar 2017, med utgangspunkt i karakteromtalane vedteke av Nasjonalt fagråd for nordisk språk og litteratur, 2004», <https://www.uio.no/studier/eksamen/karakterskala/fagspesifikk-karakterbeskrivelse/hf-iln-nordisk.html>